LT
L 135/60
Europos Sąjungos oficialusis leidinys
2023 5 23
14) įrašoma 66.B.135 dalis: „66.B.135 Daugialypės terpės mokymo (MBT) kursų patvirtinimo tvarka Kompetentinga institucija, tvirtindama kursus, įskaitant daugialypės terpės mokymo (angl. multimediabased training, MBT) kursus, kurie rengiami fizinėje aplinkoje, virtualioje aplinkoje arba abiejose aplinkose, patikrina, ar orlaivio pagrindinis mokymas ir orlaivio tipo mokymas atitinka atitinkamai I ir III priedėlius.
Patvirtinimo procedūra apima IX priedėlio principus ir kriterijus.“; 15) 66.B.200 dalis iš dalies keičiama taip: a) c ir d punktai pakeičiami taip: „c) Pagrindiniai egzaminai turi atitikti I ir II arba VII ir VIII priedėliuose nustatytus taikomus standartus.
IV priedo (147 dalies) III priedėlyje nurodytas pripažinimo pažymėjimas (EASA 148b forma) naudojamas pagrindinių egzaminų išlaikymui patvirtinti.
d) Orlaivio tipo mokymo egzaminai ir tipo vertinimai turi atitikti III priedėlyje nustatytą standartą.
IV priedo (147 dalies) III priedėlyje nurodytas pripažinimo pažymėjimas (EASA 149b forma) naudojamas orlaivio tipo mokymo arba tipo vertinimų užbaigimui patvirtinti.“; b) g punktas pakeičiamas taip: „g) Vertinimo metu egzaminuojamasis gali naudotis tik egzamino dokumentais, išskyrus tam tikrus dokumentus, būtinus atliekant tipo vertinimą.“; 16) E poskyrio pirmas sakinys pakeičiamas taip: „Šiame poskyryje nustatyta 66.A.25 dalies d punkte nurodyto egzaminų įskaitymo tvarka.“; 17) 66.B.400 dalis papildoma d punktu: „d) Kai pareiškėjas nurodo kitos kompetentingos institucijos patvirtintą egzaminų įskaitymo pranešimą, licencijas išduodanti institucija apsvarsto tokį egzaminų įskaitymo pranešimą ir kreipiasi į kitą instituciją patarimo dėl egzaminų įskaitymo pranešimo naudojimo.“; 18) 66.B.405 dalies a punkto antra pastraipa pakeičiama taip: „Atliekant šį palyginimą nustatoma, ar įrodyta atitiktis, ir pateikiamas kiekvieno teiginio pagrindimas bei galimos sąlygos arba papildomos aplinkybės, arba tiek viena, tiek kita.“; 19) I priedėlis iš dalies keičiamas taip: a) 2 punktas pakeičiamas taip:
„2.
Skirstymas į modulius
Kiekvienos orlaivių techninės priežiūros licencijos kategorijos arba pakategorės pagrindinių dalykų kvalifikacija turi atitikti šią matricą, kurioje taikytini dalykai pažymėti kryželiu, o „netaikoma“ reiškia, kad teminis modulis nėra nei taikytinas, nei privalomas.